Na osnovu člana 13. Pravilnika o ostvarivanju prava na jednokratnu novčanu pomoć lica u stanju socijalne potrebe („Službene novine Kantona Sarajevo“ broj 43/22), Općinski načelnik Općine Stari Grad Sarajevo putem Službe za boračko-invalidsku i socijalnu zaštitu, objavljuje:

**JAVNI POZIV**

**za podnošenje prijava za obezbjeđenje ogrjeva
licima u stanju socijalne potrebe za 2023. godinu**

1. **PREDMET JAVNOG POZIVA**

Predmet Javnog poziva je obezbjeđenje ogrjeva licima u stanju socijalne potrebe u cilju pružanja pomoći licima koji se nalaze u teškoj ekonomsko-socijalnoj situaciji.

1. **PRAVO UČEŠĆA NA JAVNOM POZIVU**
* Pravo na učešće imaju svi zainteresovani građani koji ispunjavaju uslove propisane Pravilnikom o ostvarivanju prava na jednokratnu novčanu pomoć lica u stanju socijalne potrebe, odnosno licima koja imaju prebivalište na području općine Stari Grad Sarajevo najmanje jednu godinu dana prije podnošenja prijave na Javni poziv
* Pravo na obezbjeđenje ogrjeva može ostvariti i lice koje ima boravište na području općine Stari Gard Sarajevo najmanje jednu godinu dana prije podnošenja zahtjeva, a ima priznat status raseljenog lica, kao i lice koje ima prebivalište ili boravište na području općine Stari Grad Sarajevo kraće od jedne godine dana, a stupilo je u bračnu zajednicu sa licem koje ima prebivalište ili boravište u trajanju dužem od jedne godine dana.
* Pravo na obezbjeđenje ogrjeva mogu ostvariti isključivo lica koja koriste čvrsti ogrjev za zagrijavanje stambenog prostora uz uslov da već isto pravo nisu ostvarili kod druge institucije ili udruženja
* Licima u stanju socijalne potrebe smatraju se lica, odnosno domaćinstva bez prihoda najmanje tri mjeseca prije podnošenja prijave na Javni poziv, pojedinci ili domaćinstva kojima najmanje tri mjeseca prije podnošenja zahtjeva po članu domaćinstva mjesečni prihod ne prelazi iznos od 20% prosječne plaće ostvarene u Kantonu Sarajevo u prethodnoj godini (prema Saopćenju o prosječnoj isplaćenoj mjesečnoj neto plaći zaposlenih u Kantonu Sarajevo za 2022. godinu ista iznosi 1.390,00 KM ( „Službene novine Kantona Sarajevo“, broj 9/23).
1. **POTREBNA DOKUMENTACIJA**

Uz prijavu na Javni poziv za obezbjeđenje ogrjeva licima u stanju socijalne potrebe sa područja općine Stari Grad Sarajevo, potrebno je priložiti sljedeće dokaze o ispunjavanju uslova iz Javnog poziva kao i druge dokaze, originalne ili ovjerene fotokopije dokumenata koje ne mogu biti starije od tri mjeseca od dana objave Javnog poziva:

1. Uvjerenje o kretanju za podnosioca zahtjeva

2. Prijave prebivališta za sve članove porodičnog domaćinstva

3. Kućna lista

4. Uvjerenje o prijavi na evidenciji nezaposlenih lica u periodu od tri mjeseca prije podnošenja prijave

5. Dokaz o prihodima po osnovu poreza na dohodak ostvarenim u periodu od tri mjeseca prije podnošenja zahtjeva

6. Dokaz o prihodima ostvarenim po osnovu starosne, invalidske i porodične penzije u periodu od tri mjeseca prije podnošenja prijave

7. Dokaz o prihodima po osnovu propisa iz oblasti boračko - invalidske zaštite i zaštite civilnih žrtava rata ostvarenim u periodu od tri mjeseca prije podnošenja prijave

8. Dokaz o primanjima po osnovu socijalne zaštite, izuzev primanja po osnovu stalne novčane pomoći, novčane naknade za pomoć i njegu od druge osobe i dodatka za njegu i pomoć od druge osobe u periodu od tri mjeseca prije podnošenja prijave

9. Izjava da domaćinstvo koristi isljučivo čvrsti ogrjev za zagrijavanje stambenog prostora

10. Izjava da ogrjev nije obezbjeđen kod druge institucije ili udruženja

11. Molba (ručno napisana)

12. Tekući račun koji glasi isključivo na ime podnosioca zahtjeva

1. **PROCEDURA ZA OBEZBJEĐENJE OGRJEVA**

Lice u stanju socijalne potrebe koje podnese prijavu na Javni poziv i ispuni opće uslove za obezbjeđenje ogrjeva, može ostvariti finansijska sredstva za obezbjeđenje ogrjeva u visini od 450,00 KM do 1.500,00 KM, a u skladu sa članom 13. i 14.. Pravilnika o ostvarivanju prava na jednokratnu novčanu pomoć licima u stanju socijalne potrebe („ Službene novine Kantona Sarajevo“, broj 43/22). Visinu novčanog iznosa će cijeniti nadležna služba u svakoj pojedinačnoj prijavi, uzimajući u obzir: uslovnost življenja u stambenom objektu, veličinu stambenog objekta, brojnost članova domaćinstva, zdravstveno stanje članova domaćinstva, u što će na adresi prebivališta podnosioca prijave na Javni poziv izvršiti uvid uposlenik nadležne službe i sekretar mjesne zajednice na čijem se području nalazi stambeni objekat, o čemu će sačiniti zapisnik.

Nakon provedenog postupka nadležna služba formirat će listu lica koja ispunjavaju uslove za obezbjeđenje ogrjeva, te u skladu sa istom dostaviti Općinskom načelniku prijedlog za donošenje Odluke o obezbjeđenje ogrjeva licima u stanju socijalne potrebe.

1. **PODNOŠENJE PRIJAVA I DOKUMENATA**

Obrazac prijave za obezbjeđenje ogrjeva licima u stanju socijalne potrebe sa područja Općine Stari Grad Sarajevo može se preuzeti u Šalter sali Općine Stari Grad Sarajevo na šalteru Službe za boračko-invalidsku i socijalnu zaštitu – šalter broj 3, kao i na web sranici Općine Stari Grad Sarajevo.

Prijave na Javni poziv za obezbjeđenje ogrjeva licima u stanju socijalne potrebe sa područja općine Stari Gard Sarajevo predaju se na šalteru protokola u zgradi Općine Stari Gard Sarajevo ili preporučeno putem pošte na adresu:

 **Op**ć**ina Stari Grad Sarajevo
Slu**ž**ba za bora**č**ko – invalidsku i socijalnu za**š**titu
sa naznakom za:
( “Javni poziv za podnošenje prijava za obezbjeđenje ogrjeva
licima u stanju socijalne potrebe za 2023. godinu”)
 ulica Zelenih beretki broj 4
71 000 Sarajevo**

Služba za boračko-invalidsku i socijalnu zaštitu će pozivati učesnike radi eventualne upotpune dokumentacije u toku trajanja Javnog poziva.

Ukoliko učesnici i nakon datih uputa od strane nadležne službe ne postupe po istim, prijave sa nepotpunom dokumentacijom neće se uzimati u dalje razmatranje.

1. **ROK ZA PODNOŠENJE PRIJAVA**

Rok za podnošenje prijava na Javni poziv je 15 (petnaest) dana od dana objavljivanja Javnog poziva, a u rok se računaju i dani vikenda.

1. **FINANSIJSKA SREDSTVA**

Obezbjeđenje ogrjeva licima u stanju socijalne potrebe se finansira sredstvima planiranim u budžetu Općine Stari Gard Sarajevo za 2023. godinu, u skladu sa kojim će se obezbijediti ogrjev, prema proceduri propisanoj Javnim pozivom, sve do utroška sredstava.

1. **NAPOMENA**

Sve dodatne informacije zainteresovana lica mogu dobiti u Službi za boračko-invalidsku i socijalnu zaštitu Općine Stari Gard Sarajevo, pozivom na broj telefona 033/282-373 ili dolaskom u šalter salu, šalter broj 3.

Broj: 08-31-9238/23

Sarajevo, 28.11.2023. godine

 **OPĆINSKI NAČELNIK**

 **Irfan Čengić**